PRITARTA

Rokiškio rajono savivaldybės tarybos

2020 m. spalio 30 d. sprendimu Nr. TS-\_\_\_

**ROKIŠKIO RAJONO SAVIVALDYBĖS ILGALAIKIO KILNOJAMO TURTO PATIKĖJIMO SUTARTIS**

2020 m. \_\_\_\_\_\_\_\_\_\_\_\_d. Nr. DS-\_\_\_\_

Rokiškis

Patikėtojas **Rokiškio rajono savivaldybė**, kodas 111101681, kurios registruota buveinė yra Respublikos g. 94, LT-42136 Rokiškio m., toliau vadinamas Patikėtoju, pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Rokiškio rajono savivaldybės tarybos 2020 m. spalio 30 d. sprendimą Nr. TS-\_\_\_ „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ ir patikėtinis **Rokiškio rajono ligoninė,** kodas 173224274, kurios registruota buveinė yra V. Lašo g. 3, LT-42106 Rokiškio m., toliau vadinamas Patikėtiniu (toliau kartu – Šalys, kiekviena atskirai – Šalis), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančios pagal Rokiškio rajono ligoninės įstatus, patvirtintus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vadovaudamiesi Rokiškio rajono savivaldybės tarybos 2020 m. spalio 30 d. sprendimu Nr. TS-\_\_\_, sudaro šią turto patikėjimo sutartį (toliau – Sutartis):

1. Sutarties dalykas ir objektas:

1.1. Patikėtojas pagal Sutartį perduoda Patikėtiniui valdyti, naudoti Sutarties 1.2 papunktyje nurodytą turtą ir juo disponuoti, o Patikėtinis perima turtą ir įsipareigoja jį valdyti, naudoti ir juo disponuoti laikydamasis Lietuvos Respublikos teisės aktų nustatytų reikalavimų pagal perduodamo turto paskirtį steigimo dokumentuose nustatytiems veiklos tikslams įgyvendinti.

1.2. Pagal Sutartį perduodamas Rokiškio rajono savivaldybės tarybos 2020 m. spalio 30 d. sprendime Nr. TS-\_\_\_ 4 priede nurodytas turtas pagal pridedamą sąrašą (pridedama), turto įsigijimo vertė 2020 m. rugsėjo 30 d. – 364811,93 Eur, turto likutinė vertė 2020 m. rugsėjo 30 d. – 194931,00 Eur.

2. Pagal Sutartį turtas perduodamas neatlygintinai.

3. Sutarties terminas:

3.1. Sutartis sudaroma 99 metų laikotarpiui. Sutarties pasibaigimo data laikoma 2099 m. spalio 30 d.

3.2. Šalys susitaria, kad Sutartis negali būti pratęsiama pagal atskirus susitarimus ar Lietuvos Respublikos civilinio kodekso 6.959 straipsnio 3 dalies pagrindu.

4. Sutartis prieš terminą pasibaigia Šalių susitarimu, Civiliniame kodekse numatytais pagrindais, taip pat pasibaigus Patikėtinio veiklai, kuriai vykdyti buvo perduotas turtas.

5. Sutarties termino pabaiga neatleidžia Šalių nuo pareigos tinkamai įvykdyti įsipareigojimus, kylančius iš Sutarties.

6. Sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis nesudaro sąlygų kontroliuoti, ar perduotas pagal Sutartį turtas naudojamas pagal paskirtį ir Sutartį, taip pat jeigu Patikėtinis naudoja turtą ne pagal paskirtį arba tyčia ar dėl neatsargumo blogina jo būklę.

7. Šalių teisės ir pareigos:

7.1. Patikėtojas privalo:

7.1.1. tikrinti, ar Patikėtinis naudojasi turtu tinkamai pagal paskirtį ir Sutartį;

7.1.2. pasibaigus Sutarties galiojimo terminui, per 5 dienas iš Patikėtinio priimti grąžinamą turtą pagal perdavimo–priėmimo aktą.

7.2. Patikėtinis privalo:

7.2.1. savo lėšomis per 10 dienų nuo Sutarties pasirašymo apdrausti gaunamą turtą Patikėtojo naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudžiamųjų įvykių, taip pat atnaujinti draudimo sutartis per visą Sutarties galiojimo terminą;

7.2.2. ne vėliau kaip iki kitų metų gegužės 1 dienos viešai paskelbti praėjusių finansinių metų turto valdymo, naudojimo ir disponavimo juo ataskaitą, kurioje turi būti nurodyta informacija apie valdomą patikėjimo teise pagal patikėjimo sutartis turtą: bendra patikėto turto vertė, trumpas detalizavimas pagal į apskaitą traukiamo turto rūšis, turto būklės pasikeitimai ataskaitiniais metais, duomenys santykine išraiška (procentais) apie turtą, dėl kurio priimti ir įgyvendinti sprendimai (nuoma, panauda), kita, Patikėtinio nuomone, svarbi informacija, susijusi su turto valdymu, naudojimu ir disponavimu juo. Viešu ataskaitos paskelbimu laikomas ataskaitos paskelbimas Patikėtinio interneto svetainėje;

7.2.3. mokėti užmokestį už perduoto turto eksploatavimą.

7.2.4. naudotis turtu pagal tiesioginę paskirtį ir Sutartį, griežtai laikytis šiam turtui nustatytų priešgaisrinės saugos, sandėliavimo, sanitarinių ir techninių taisyklių;

7.2.5. sudaryti sąlygas Patikėtojui kontroliuoti, ar perduotas turtas naudojamas pagal paskirtį ir Sutartį;

7.2.6. gauti Patikėtojo rašytinį sutikimą pakeisti turto paskirtį, pagerinti ar pertvarkyti turtą;

7.2.7. atlikti jam perduoto turto einamąjį ar statinio kapitalinį remontą;

7.2.8. atlyginti Patikėtojui nuostolius, jeigu perduotas turtas dėl neatliktų einamojo ar kapitalinio remonto darbų sugedo ar buvo sugadintas, taip pat nuostolius, atsiradusius dėl žalos, padarytos neapdraustam turtui;

7.2.9. jeigu Sutarčiai pasibaigus nesudaroma nauja patikėjimo sutartis ar Sutartis nutraukiama prieš terminą, grąžinti turtą Patikėtojui tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

7.2.10. Sutarčiai pasibaigus įvykdyti visus įsipareigojimus, susijusius su turto išlaikymu ir eksploatavimu, pagal pasirašytas sutartis su paslaugų teikėjais ir darbų vykdytojais;

7.2.11. pagal Sutartį perduotą turtą traukti į apskaitą atskirai nuo Patikėtinio nuosavybės teise valdomo turto (jeigu tokiu disponuoja) ir kitokio patikėjimo teise turimo turto;

7.2.12. neperduoti pagal Sutartį gauto turto kitų asmenų nuosavybėn, jo neįkeisti ar kitaip nesuvaržyti daiktinių teisių į jį, negarantuoti, nelaiduoti ar kitu būdu juo neužtikrinti savo ir kitų asmenų prievolių vykdymo.

7.3. Patikėtojui leidus, Patikėtinis turi teisę jam perduotą turtą išnuomoti ar perduoti laikinai neatlygintinai valdyti ir naudoti tretiesiems asmenims, jeigu tokios disponavimo turtu teisės nustatytos įstatymuose, reglamentuojančiuose Patikėtinio veiklą.

8. Kitos sąlygos – *(nėra).*

9. Trečiųjų asmenų teisės į turtą: *(nėra)*

10. Pranešimai:

10.1. Visi Sutartyje numatyti ar su jos vykdymu susiję arba su reikalavimų, kylančių iš Sutarties, gynimu civilinio proceso tvarka susiję pranešimai turi būti rašytiniai, siunčiami elektroniniu paštu ar registruotu paštu arba perduodami faksu Sutartyje nurodytais Šalių adresais. Kiekviena Šalis turi teisę pasirinkti jai tinkamą pranešimo išsiuntimo būdą.

10.2. Jeigu pranešimas siunčiamas elektroniniu paštu ar perduodamas faksu, laikoma, kad jį Šalis gavo tą pačią dieną, kai jis buvo išsiųstas, jeigu išsiųstas darbo valandomis, arba kitą darbo dieną, jeigu pranešimas buvo išsiųstas ne darbo valandomis. Jeigu pranešimas siunčiamas registruotu laišku, laikoma, kad jį adresatas gavo praėjus 5 dienoms nuo išsiuntimo.

10.3. Šalys apie pasikeitusius savo rekvizitus privalo raštu informuoti viena kitą ne vėliau kaip kitą darbo dieną nuo rekvizitų pasikeitimo dienos. Šalis, neįvykdžiusi šio įsipareigojimo, negali reikšti pretenzijų, kad negavo pranešimų, kad kita Šalis pažeidė Sutartį ir panašiai, jeigu kita Šalis atliko veiksmus pagal paskutinius jai žinomus kitos Šalies rekvizitus.

11. Visi ginčai tarp Šalių dėl Sutarties vykdymo sprendžiami konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį, ginčai, nesutarimai ar reikalavimai, kylantys iš Sutarties ar su ja susiję, sprendžiami įstatymų nustatyta tvarka.

12. Baigiamosios nuostatos:

12.1. Patikėtinis, pasirašydamas Sutartį, pripažįsta, kad sutinka su perduodamo turto būkle.

12.2. Pasirašydami Sutartį, Patikėtojas perduoda, o Patikėtinis priima Sutarties 1.2 papunktyje nurodytą turtą.

12.3. Jeigu viena iš Sutarties nuostatų pripažįstama negaliojančia, Šalys yra įpareigotos negaliojančią nuostatą pakeisti.

12.4. Sutartis sudaryta 2 egzemplioriais, po vieną Patikėtojui ir Patikėtiniui. Abu Sutarties egzemplioriai turi vienodą teisinę galią.

PRIDEDAMA:

1. Rokiškio rajono savivaldybės tarybos 2020 m. spalio 30 d. sprendimo Nr. TS-\_\_\_ „Dėl Rokiškio rajono savivaldybės turto perdavimo laikinai valdyti, naudoti ir disponuoti juo patikėjimo teise sveikatos priežiūros įstaigoms“ kopija, \_\_ lapas (-ai).

2. Rokiškio rajono savivaldybės ilgalaikio turto sąrašas, \_\_ lapas (-ai).

Sutarties Šalių rekvizitai:

|  |  |  |
| --- | --- | --- |
| Patikėtojas |  | Patikėtinis |
| Rokiškio rajono savivaldybės administracija |  | Rokiškio rajono ligoninė |
| Kodas 188772248 |  | Kodas 173224274 |
| Respublikos g. 94, Rokiškis |  | V. Lašo g. 3, Rokiškis |
| Tel. (8 458) 71 429 |  | Tel. (8 458) 55 101 |
| Faksas (8 458) 71 420 |  | Faksas (8 458) 51 888  |
| El. p. savivaldybe@post.rokiskis.lt  |  | El. p. administracija@rokiskioligonine.lt  |
|  |  |  |
| *(pareigos, vardas, pavardė)* |  | *(pareigos, vardas, pavardė)* |
| *(parašas)* |  | *(parašas)* |
| 1. V.
 |  | 1. V.
 |

\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės ilgalaikio kilnojamo turto patikėjimo 2020 m. \_\_\_\_\_\_\_\_\_\_\_\_ d. sutarties Nr. DS-\_\_\_

priedas

ROKIŠKIO RAJONO SAVIVALDYBĖS ILGALAIKIO KILNOJAMO TURTO SĄRAŠAS

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Ilgalaikio turto pavadinimas | Turto inventorinis Nr. | Kiekis, vnt. | Bendra įsigijimo balansinė vertė, Eur | Bendra likutinė vertė, Eur | Turto registravi-mo grupė | Turto finansavimo šaltinis |
| 1 | Operacinis stalas | W1277860 | 1 | 580,40 | 0,00 | 1205300 | Savivaldybės biudžeto lėšos |
| 2 | Šviestuvas 4 refleksų „PER-5“ | W1289730 | 1 | 1338,04 | 0,00 | 1205300 | Savivaldybės biudžeto lėšos |
| 3 | Atsiurbėjas „Medela Median“ | W1290400 | 1 | 4025,75 | 0,00 | 1205300 | Savivaldybės biudžeto lėšos |
| 4 | Infuzinis siurblys | W1290550 | 1 | 1155,58 | 0,00 | 1205300 | Savivaldybės biudžeto lėšos |
| 5 | Sistema „CPAP“-naujagimiams ir kūdikiams | W1290600 | 1 | 834,11 | 0,00 | 1205300 | Savivaldybės biudžeto lėšos |
| 6 | Ultragarsinis inhaliatorius „Nebutur-310ō | W1290670 | 1 | 1187,44 | 0,00 | 1205300 | Savivaldybės biudžeto lėšos |
| 7 | Telefonas „Panasonic“ | W1233830 | 1 | 457,31 | 0,00 | 1209400 | Savivaldybės biudžeto lėšos |
| 8 | Skaitmeninis stacionarus diagnostinis konvencinis rentgenografinis aparatas „Radspeed“ | IT-002836 | 1 | 194931,00 | 194931,00 | 1205300 | Valstybės biudžeto lėšos |
| 9 | Mobilus rentgeno aparatas | X1242040 | 1 | 14481,00 | 0,00 | 1205300 | Valstybės biudžeto lėšos |
| 10 | Skaitmeninė 2 darbo vietų rentgeno diagnostinė sistema | X1912520 | 1 | 72405,00 | 0,00 | 1205300 | Valstybės biudžeto lėšos |
| 11 | GMP B tipo automobilį „VW Transporter“, valstybinis Nr. EBJ526 | SAM12060172 | 1 | 64727,70 | 0,00 | 1206000 | Valstybės biudžeto lėšos |
| 12 | Pagrindiniai neštuvai-kėdė EFX | SAM12060172 | 1 | 5213,16 | 0,00 | 1206000 | Valstybės biudžeto lėšos |
| 13 | Pagrindinių neštuvų transporteris EFX | SAM12060172 | 1 | 2027,34 | 0,00 | 1206000 | Valstybės biudžeto lėšos |
| 14 | Naujagimių šildymo vieta (šildytuvas) | SAM12060172 | 1 | 1448,10 | 0,00 | 1206000 | Valstybės biudžeto lėšos |
|  | **Iš viso**  |  | **14** | **364811,93** | **194931,00** |  |  |